**ETIKOS ILGALAIKIO PLANO RENGIMAS**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Etikos bendrosios programos (toliau – BP) įgyvendinimo rekomendacijų dalyje *Veiklų* [*planavimo*](https://nsasmm-my.sharepoint.com/personal/svietimo_portalas_nsa_smm_lt/_layouts/15/Doc.aspx?sourcedoc=%7b4bdd2f31-6605-46c7-b7cf-17e709314d4e%7d&action=view&wd=target%281.%20Naujo%20turinio%20mokymo%20rekomendacijos.one|f05a6a33-a613-4abd-bd1a-58861a61db50%2FNaujas%20turinys|95922bdd-d988-41ef-91f1-fa6a4599929d%2F%29&wdorigin=NavigationUrl) *ir kompetencijų ugdymo pavyzdžiai.* Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis [Švietimo portale](https://emokykla.lt/) pateiktos BP [atvaizdavimu](https://www.emokykla.lt/bendrosios-programos/visos-bendrosios-programos/21?tab=0) su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Kompetencijos nurodomos prie kiekvieno pasirinkto koncentro pasiekimo.

Spustelėjus ant pasirinkto pasiekimo atidaromas pasiekimo lygių požymių ir pasiekimui ugdyti skirto mokymo(si) turinio citatų langas.

Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos ikonėlės atsiveria langas, kuriame matoma tarpdalykinė tema ir su ja susieto(-ų) pasiekimo(-ų) ir (ar) mokymo(si) turinio temos(-ų) citatos.

Pateiktame ilgalaikio plano pavyzdyje pateikiamas preliminarus 70-ies procentų Bendruosiuose ugdymo planuose dalykui numatyto valandų skaičiaus paskirstymas: :

* stulpelyje *Mokymo(si) turinio tema* yra pateikiamos Etikos bendrosios programos (toliau – BP) tema ar probleminis klausimas, kuriuos mokytojas gali pasipildyti/pasikeisti savo nuožiūra;
* stulpelyje *Val. sk.* yra nurodytas galimas nagrinėjant temą pasiekimams ugdyti skirtas pamokų skaičius. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
* stulpelyje *30 proc. val.* mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, galės nurodyti, kaip paskirsto valandas laisvai pasirenkamam turiniui;
* stulpelyje *Kompetencijos* yra nurodytos galimos kompetenecijos, kurias mokytojas gali pasipildyti/pasikeisti atsižvelgdamas į pamokos kontekstą;
* stulpelyje *Pasiekimai* yra nurodyti ugdomi pasiekimas(-ai) raidėmis. Lentelėje raide (pavyzdžiui, A) žymima pasiekimų sritis, raide ir pirmu skaičiumi (pavyzdžiui, A1) žymimas tos pasiekimų srities pasiekimas, o antru skaičiumi (3) – pagrindinis pasiekimų lygis;
* stulpelyje *Tarpdalykinės temos* yra nurodytos galimos tarpdalykinės temos, kurias mokytojas gali pasipildyti/pasikeisti atsižvelgdamas į pamokos kontekstą.

**ETIKOS ILGALAIKIS PLANAS 8 KLASEI**

**Bendra informacija:**

Mokslo metai \_\_\_\_\_\_\_\_\_\_\_\_\_\_\_

Pamokų skaičius: 1 pamoka per savaitę , iš viso 37 pamokos

|  |  |  |  |  |  |  |
| --- | --- | --- | --- | --- | --- | --- |
|  | **Mokymosi tema** | **70 proc.****26 val.** | **30 proc.****11 val.** | **Kompetencijos** | **Pasiekimai** | **Pastabos (Integracija, tarpdalykinės temos)** |
| 1 | Ko mokysimės šiais metais?Supažindinimas su etikos programa, 8 klasės mokymosi turiniu, pasiekimųvertinimo ir įsivertinimo kriterijais. | 1 |  |  |  |  |
| 2 | [Pažįsta savo unikalumą. Koks mano santykis su savimi pačiu?](https://www.emokykla.lt/bendrosios-programos/pagrindinis-ugdymas/21?st=2&ach-1=3&res=2&ct=4#collapse-simple-F0Lm-Snm4-u75f) | 2 |  | SESGKomunikavimoKūrybiškumo | Ne tik supranta asmens unikalumo idėjos esmę, bet ir geba pateikti 1–2 pavyzdžius apie asmens unikalumą iš kasdieninio gyvenimo, TV dokumentikos, literatūros, kino filmų ir kitų artefaktų. Kelia objektyvaus savęs vertinimo problemą. Ieško prasmingos saviraiškos formų (A1.3). | Sveikata, sveika gyvensena (asmens savybių ugdymas) |
| 3 | [Pažįsta savo jausmus. Ar randu laiko stebėti save?](https://www.emokykla.lt/bendrosios-programos/pagrindinis-ugdymas/21?st=2&ach-1=3&res=2&ct=4#collapse-simple-1DGU-SG6D-BG04) | 1 |  | SESGKomunikavimoPažinimo | Supranta ir gali draugams paaiškinti emocijų ir jausmų pažinimo svarbą. Geba suvaldyti, įvardinti pagrindines emocijas bei jausmus, pasidalina asmenine patirtimi ir pateikia pavyzdžių iš kitų žmonių patirties, literatūros, kino filmų (A2.3). | Sveikata, sveika gyvensena (asmens savybių ugdymas) |
| 4 | [Rūpestis dėl savęs ir kitų. Kada vadovaujuosi protu? O kada užvaldo jausmai?](https://www.emokykla.lt/bendrosios-programos/pagrindinis-ugdymas/21?st=2&ach-1=3&res=2&ct=4#collapse-simple-a0a3-2F1R-i31P) | 1 |  | SESGPažinimo | Geba tinkamai argumentuoti diskutuodamas saugojimosi nuo liūdesio, nevilties, žalingų priklausomybių tema. Suvokia pozityvaus mąstymo, vertingų tikslų išsikėlimo svarbą. Domisi, kaip stiprinti savo valią ir kūną. Atranda, kad protas gali suvaldyti emocijas ir jausmus. Savo požiūrį pagrindžia pavyzdžiais iš literatūros, kino filmų (A3.3). | Sveikata, sveika gyvensena (asmens savybių ugdymas, rūpinimasis savo ir kitų sveikata, saugus elgesys, žalingų įpročių prevencija) |
| 5 | [Aš ir virtualumas. Ką žinau apie dirbtinį intelektą?](https://www.emokykla.lt/bendrosios-programos/pagrindinis-ugdymas/21?st=2&ach-1=3&res=2&ct=4#collapse-simple-832J-Z8r8-2T75) | 2 |  | PažinimoSkaitmeninė | Savarankiškai arba padedamas labiau patyrusių asmenų gilinasi į saugaus darbo virtualioje aplinkoje problemas. Kelia ir svarsto kompiuterinių žaidimų etikos problemas. Domisi dirbtinio intelekto taikymo galimybėmis. Apibūdina savo nuostatas virtualios erdvės atžvilgiu, jas pagrindžia pavyzdžiais iš literatūros, kino filmų (A4.3). | Sveikata, sveika gyvensena (saugus elgesys) |
| 6 | [Kitas kaip draugas. Kas yra tikra draugystė?](https://www.emokykla.lt/bendrosios-programos/pagrindinis-ugdymas/21?st=2&ach-1=3&res=2&ct=4#collapse-simple-7b61-br88-fz0H) | 2 |  | PažinimoKomunikavimo | Diskutuoja su draugais, analizuoja ir interpretuoja moralinius draugystės aspektus. Pagrindžia savo įžvalgas pavyzdžiais iš literatūros, kino filmų (B1.3). |  |
| 7 | [Kitas kaip artimas. Pagarba tėvams.](https://www.emokykla.lt/bendrosios-programos/pagrindinis-ugdymas/21?st=2&ach-1=3&res=2&ct=4#collapse-simple-mU7R-8603-15U9) | 2 |  | KomunikavimoPažinimo | Išklauso artimo žmogaus. Mokosi geriau suprasti savo tėvus (globėjus) ir kitus artimus šeimos narius. Pasidalina patirtimi, kaip pavyko įsijausti į jų padėtį, atjausti, išspręsti konfliktus. Analizuoja atjautos artimajam svarbą ir reikšmę. Pagrindžia savo įžvalgas pavyzdžiais iš literatūros, kino filmų (B2.3). | Sveikata, sveika gyvensena (asmens savybių ugdymas) |
| 8 | [Kitas kaip svetimas. Kaip jaučiuosi, kai mane ignoruoja ir atstumia?](https://www.emokykla.lt/bendrosios-programos/pagrindinis-ugdymas/21?st=2&ach-1=3&res=2&ct=4#collapse-simple-9l47-5CSJ-ga58) | 1 |  | PažinimoPilietiškumoKultūrinė | Kelia klausimus apie santykį su pažįstamu (artimu) ir su svetimu žmogumi. Analizuoja nejautrumo, priešiškumo ar net žiaurumo kitam svetimam priežastis. Pagrindžia savo įžvalgas pavyzdžiais iš literatūros, kino (B3.3). |  |
| 9 | [Virtualus Kitas. Kaip elgtis susidūrus su patyčiomis virtualioje erdvėje?](https://www.emokykla.lt/bendrosios-programos/pagrindinis-ugdymas/21?st=2&ach-1=3&res=2&ct=4#collapse-simple-1gdj-0Sfn-4T83) | 2 |  | PažinimoSkaitmeninė | Analizuoja virtualaus Kito ne tik tekstą, bet ir kontekstą (jei tai dirbtinis intelektas – siekia suprasti jo paskirtį ir parametrus). Diskutuoja apie bendravimo su virtualiu Kitu etines normas. Pateikia įvairių pavyzdžių iš patirties, literatūros, kino (B4.3). |  |
| 10 | [Aš ir šeima. Kodėl tokia svarbi taika tarp skirtingų šeimos narių?](https://www.emokykla.lt/bendrosios-programos/pagrindinis-ugdymas/21?st=2&ach-1=3&res=2&ct=4#collapse-simple-1G0z-ur05-n5C4) | 2 |  | KomunikavimoSESG | Argumentuotai diskutuoja apie šeimos bei tradicijos vertę ir prasmę. Kritiškai vertina teisei ir moralės principams prieštaraujančius papročius. Savo nuostatas pagrindžia pavyzdžiais iš literatūros, kino ir kitų artefaktų (C1.3). |  |
| 11 | [Aš ir draugai. Kaip konstruktyviai išspręsti diskusijose su bendraamžiais kylančius konfliktus?](https://www.emokykla.lt/bendrosios-programos/pagrindinis-ugdymas/21?st=2&ach-1=3&res=2&ct=4#collapse-simple-50cH-rc00-kP26) | 2 |  | KomunikavimoSESGPažinimo | Argumentuotai diskutuoja apie sąžiningumą, garbingumą ir teisingumą mokymosi procese ir mokinių bendruomenės santykiuose. Diskutuoja su klasės draugais, įsiklauso į jų nuomonę, mokosi iš kitų. Konstruktyviai sprendžia konfliktus, ugdosi lyderystės gebėjimus (C2.3). | Sveikata, sveika gyvensena (asmens savybių ugdymas) |
| 12 | [Aš ir bendruomenė. Kaip su(si)taria skirtingos bendruomenės?](https://www.emokykla.lt/bendrosios-programos/pagrindinis-ugdymas/21?st=2&ach-1=3&res=2&ct=4#collapse-simple-9Par-TAB4-u3FL) | 1 |  | PažinimoKomunikavimoKultūrinė | Turi žinių ir etiškai pagrįstas nuostatas įvairių (alternatyvių) bendruomenių atžvilgiu. Vadovaujasi kultūrų įvairovės, pagarbos ir tolerancijos principais. Remiasi įvairiais pavyzdžiais iš literatūros, kino ir kitų artefaktų (C3.3). |  |
| 13 | [Aš ir virtuali bendruomenė. Ar norėčiau kurti savo laidas?](https://www.emokykla.lt/bendrosios-programos/pagrindinis-ugdymas/21?st=2&ach-1=3&res=2&ct=4#collapse-simple-310M-E46G-0vzD) | 1 |  | PažinimoSkaitmeninėKūrybiškumo | Kritiškai vertina nesaikingą naudojimosi internetu ir neriboto bendravimo prasmę. Saugo savo tapatumą (nuo susiliejimo su tam tikra apribota ar uždara arba neribota ar globalia virtualia bendruomene), o gaunamos informacijos srautą stengiasi panaudoti tikslingai saviugdai (C4.3). | Sveikata, sveika gyvensena (saugus elgesys) |
| 14 | [Aš ir augmenija. Kas yra aplinkos etika?](https://www.emokykla.lt/bendrosios-programos/pagrindinis-ugdymas/21?st=2&ach-1=3&res=2&ct=4#collapse-simple-4E37-6nV8-43K7) | 1 |  | PažinimoKūrybiškumoPilietiškumo | Diskutuoja gamtosaugos temomis su draugais, analizuoja gamybos bei vartojimo ribojimo, ekologinio ūkininkavimo ir kitas su gamtosauga susijusias problemas. Siūlo idėjas, ieško ekologinių problemų sprendimo būdų. Suvokia ekologinių problemų nagrinėjimo medijose, kine ir literatūroje reikšmę (D1.3). | Aplinkos tvarumas (aplinkos apsauga, tausojantis žemės ūkis, atsakingas vartojimas) |
| 15 | [Aš ir gyvūnija. Kodėl nepateisinamas žiaurus elgesys su gyvūnais?](https://www.emokykla.lt/bendrosios-programos/pagrindinis-ugdymas/21?st=2&ach-1=3&res=2&ct=4#collapse-simple-7i5U-411e-IP1z) | 1 |  | PažinimoKūrybiškumoPilietiškumo | Individualiai analizuoja ir grupėse argumentuotai diskutuoja apie gyvūnų teisių ir gyvūnų globos problemas. Pateikia įvairių pavyzdžių iš patirties, dokumentikos, literatūros, kino (D2.3). | Aplinkos tvarumas (ekosistemų, biologinės įvairovės apsauga) |
| 16 | [Aš ir ekologija. Ar galiu prisidėti prie klimato atšilimo stabdymo?](https://www.emokykla.lt/bendrosios-programos/pagrindinis-ugdymas/21?st=2&ach-1=3&res=2&ct=4#collapse-simple-169C-g2GD-4z1N) | 1 |  | PažinimoKūrybiškumoPilietiškumo | Geba argumentuotai diskutuoti apie klimato kaitos problemas su bendraamžiais. Argumentus grindžia duomenimis iš mokslinių šaltinių, dokumentinių ir meninių kino filmų (D3.3). | Aplinkos tvarumas (klimato kaitos prevencija) |
| 17 | [Ekologinių problemų raiška virtualybėje. Kokius dokumentinius ar meninius filmus žinau apie gyvūnus Lietuvoje ir pasaulyje? Kokie man įdomiausi?](https://www.emokykla.lt/bendrosios-programos/pagrindinis-ugdymas/21?st=2&ach-1=3&res=2&ct=4#collapse-simple-4O24-rNvM-8B00) | 2 |  | PažinimoPilietiškumoSkaitmeninė | Savarankiškai kelia klausimus apie ekologinę etiką ir juos aptaria virtualioje erdvėje (socialiniuose tinkluose, bendraamžių grupėse, interneto forumuose, ir t. t.) Domisi filmais, TV ar radijo laidomis, interneto portalais, svarstančiais ekologines problemas (D4.3). |  |
| 18 | Ko išmokau per šiuos metus? Refleksija irįsivertinimas | 1 |  |  |  |  |